КОМИ РЕСПУБЛИКАСА ВЕСЬКӦДЛАН КОТЫРЛӦН

**ШУӦМ**

**«Коми Республикаса йӧзлы отсӧг сетан агентство йылысь» Коми Республикаса Веськӧдлан котырлӧн 2011 во ӧшым тӧлысь 19 лунся 580 №-а шуӧмӧ вежсьӧмъяс пыртӧм йылысь**

Коми Республикаса Веськӧдлан котыр шуис:

1. Пыртны «Коми Республикаса йӧзлы отсӧг сетан агентство йылысь» Коми Республикаса Веськӧдлан котырлӧн 2011 во ӧшым тӧлысь 19 лунся 580 №-а шуӧмӧ вежсьӧмъяс содтӧд серти.

2. Тайӧ шуӧмыс вынсялӧ сійӧс официальнӧя йӧзӧдан лунсянь.

Коми Республикаса Юралысь В. Гайзер

Сыктывкар

2013 вося косму тӧлысь 12 лун

111 №

Коми Республикаса Веськӧдлан котырлӧн

2013 во косму тӧлысь 12 лунся

111 №-а шуӧм дорӧ

СОДТӦД

«Коми Республикаса йӧзлы отсӧг сетан агентство йылысь»

 Коми Республикаса Веськӧдлан котырлӧн 2011 во ӧшым тӧлысь

 19 лунся 580 №-а шуӧмӧ пыртан

**вежсьӧмъяс**

«Коми Республикаса йӧзлы отсӧг сетан агентство йылысь» Коми Республикаса Веськӧдлан котырлӧн 2011 во ӧшым тӧлысь 19 лунся 580 №-а шуӧмын:

Коми Республикаса йӧзлы отсӧг сетан агентство йылысь положениеын, мый вынсьӧдӧма шуӧмӧн (содтӧд):

1) 8 пунктын:

а) 1 пунктув гижны тадзи:

«1) видзӧдӧ олысьясӧс социальнӧя могмӧдан абу канму юкӧнын социальнӧй услугаяс сетан удж бӧрся;»;

б) 14 пунктулӧ содтыны татшӧм «о» - «с» пунктувъяс:

«о) народнӧй дружинниклы общественнӧй пӧрадок видзӧмын участвуйтӧм дырйи сылӧн доймӧм понда (ранитчӧм, травма, контузия) Коми Республикаса канму учреждениеясӧн ӧтпыр сьӧм индӧм да сетӧм;

п) общественнӧй пӧрадок видзӧмын участвуйтӧм дырйи народнӧй дружинниклӧн пӧгибнитӧм (кувсьӧм) понда пӧгибнитӧм (кувсьӧм) народнӧй дружинниклӧн семьяӧ пырысьяслы да йӧзлы, кодъяс вӧлісны сылӧн иждивение вылын, Коми Республикаса канму учреждениеясӧн ӧтпыр сьӧм индӧм да сетӧм;

 р) пӧгибнитӧм (кувсьӧм) военнослужащӧйяслӧн да олӧмӧ пӧртысь власьт ӧткымын федеральнӧй органса уджалысьяслӧн семьяӧ пырысьяслы олан жыръясысь, коммунальнӧй да мукӧд сикас услугаысь мынтысян рӧскодысь Коми Республикаса канму учреждениеясӧн компенсация индӧм, кутшӧмъясӧс урчитӧма «Военнослужащӧйяслӧн статус йылысь» Федеральнӧй оланпаслӧн 24 статьяса 4 пунктӧн, «Россия Федерациялӧн пытшкӧс делӧяс органъясса уджалысьяслы социальнӧй гарантияяс йылысь да Россия Федерацияса ӧткымын оланпас пыртан актӧ вежсьӧмъяс пыртӧм йылысь» Федеральнӧй оланпаслӧн 10 статьяса 1 юкӧнлӧн 1 – 3 да 5 пунктъясӧн да «Олӧмӧ пӧртысь власьтлӧн ӧткымын федеральнӧй органса уджалысьясӧс сьӧмӧн видзӧм йылысь, тайӧ уджалысьяслы мукӧд мынтӧм йылысь да Россия Федерацияса вот полициялӧн да таможня органъяслӧн федеральнӧй органса торъя категория уджалысьясӧс службалӧн (уджлӧн) мӧд условиеяс вылӧ вуджӧданногъяс йылысь» Федеральнӧй оланпаслӧн 2 статьяӧн;

с) бать-мамтӧм челядьлӧн да челядьлӧн, кодъяс колисны бать-мам дӧзьӧртӧг, а сідзжӧ бать-мамтӧм челядь да бать-мам дӧзьӧртӧг кольӧм челядь лыдӧ пырысь йӧзлӧн, кодъясӧс индӧма «Бать-мамтӧм челядьлы да бать-мам дӧзьӧртӧг кольӧм челядьлы, а сідзжӧ бать-мамтӧм челядь да бать-мам дӧзьӧртӧг кольӧм челядь лыдӧ пырысь йӧзлы ӧткымын содтӧд социальнӧй гарантияяс йылысь» Коми Республикаса Оланпаслӧн 2 статьяын, ӧткӧн эмбуралан инӧд серти либӧ ӧтласа ӧтвылысь эмбуралан инӧд серти, либӧ ӧтласа пайӧн эмбуралан инӧд серти Коми Республика мутасын олан жыръяс капитальнӧя либӧ вочасӧн дзоньталӧмысь рӧскод ӧтчыдысь вештӧмӧн Коми Республикаса канму учреждениеясӧн содтӧд социальнӧй гарантия сетӧм;»;

в) содтыны татшӧм 151 пункт:

«151) видзӧдӧ тӧралысьяслӧн да тӧждысьысьяслӧн удж бӧрся, сэтшӧм организацияяслӧн удж бӧрся, кытчӧ иналӧма кывкутны вермытӧм либӧ мыйкӧ мында кывкутны вермытӧм гражданаӧс опека да попечительство йылысь оланпастэчас серти;»;

г) 20 пунктув гижны тадзи:

«20) видзӧдӧ меставывса асвеськӧдлан органъясӧн канму уджмогъяссӧ олӧмӧ пӧртӧм бӧрся, кутшӧмъясӧс урчитӧма «Бать-мамтӧм челядьӧс да бать-мам дӧзьӧртӧг кольӧм челядьӧс, а сідзжӧ бать-мамтӧм челядь да бать-мам дӧзьӧртӧг кольӧм челядь лыдӧ пырысь йӧзӧс олан жыръясӧн могмӧдӧм кузя Коми Республикаын меставывса асвеськӧдлан органъяслы канму уджмогъяс сетӧм йылысь» Коми Республикаса Оланпасӧн;»;

д) 26 пунктув киритны;

е) содтыны татшӧм 46 – 48 пунктувъяс:

«46) видлалӧ гражданалысь, юридическӧй кывкутысьяслысь Агентствоӧ воӧм шыӧдчӧмъяс;

47) котыртӧ Коми Республика мутасын «Россия Федерацияын мынтысьтӧг юридическӧй отсӧг йылысь» Федеральнӧй оланпаслӧн 20 статьяын индӧм торъя категория гражданалы мынтысьтӧг юридическӧй отсӧг сетан удж;

48) котыртӧ зданиеяслысь да сооружениеяслысь, мыйяс лоӧны социальнӧй инфраструктура объектъясӧн, вермытӧмъясӧн да этша ветлан группаса олысьясӧн мытшӧдтӧг пырны позянлун серти бала документация сӧгласуйтан удж;»;

ж) 46 пунктув лыддьыны 49 пунктулӧн;

2) 9 пунктса 6, 7 да 24 пунктувъяс киритны.

Вуджӧдіс Хазова Е. В. - 4665 пас